b"\n_START_ARTICLE_\nSarbel\n_START_SECTION_\nBiografi\n_START_PARAGRAPH_\nSarbel ble f\xc3\xb8dt 14. mai 1981 i London, England. Faren var en kypriotisk musiker, mens moren var libanesisk advokat. Faren Elias tok ofte med familien med p\xc3\xa5 ferie til Hellas og Kypros, og han tok ogs\xc3\xa5 ofte med seg Sarbel p\xc3\xa5 jobb da han opptr\xc3\xa5dte, og fikk Sarbel til \xc3\xa5 v\xc3\xa6re med \xc3\xa5 synge. P\xc3\xa5 denne m\xc3\xa5ten ble Sarbel oppvokst med musikk rundt han og musikken ble en del av hans liv. Sarbel studerte musikk (stemme), drama, og scenekunst p\xc3\xa5 universitetet. Fra da han var fem til 16 \xc3\xa5r opptr\xc3\xa5dte han p\xc3\xa5 the English Nastional Opera og the Royal Opera House Covent Garden og han har spilt inn Toska p\xc3\xa5 engelsk for Chandos Recordings, i rollen som gjetergutten. Han har ogs\xc3\xa5 v\xc3\xa6rt med i forskjellige programmer p\xc3\xa5 BBC og Channel 4, og i teaterstykker som The Prince and the Goose Girl, Carmen, Turando'l, og i Shakespeares The Merchant of Venice. Sarbel er oppkalt etter den libanesiske Saint Charbel, men grunnen til at hans navn skrives \xc2\xabSarbel\xc2\xbb er at det ble oversatt direkte fra den greske versjonen av navnet med det greske alfabetet, '\xce\xa3\xce\xb1\xcf\x81\xce\xbc\xcf\x80\xce\xad\xce\xbb', som mangler 'sh'-lyden.\n_START_SECTION_\nMusikkarriere\n_START_PARAGRAPH_\nDa Sarbel var 18 \xc3\xa5r gammel, bestemte han seg for \xc3\xa5 bes\xc3\xb8ke \xc3\xb8ya Kreta. Det endte opp med at han jobbet der i syv m\xc3\xa5neder sammen med et britisk orkester p\xc3\xa5 Kretas Palladium Teater hvor de opptr\xc3\xa5dte med musikk fra ABBA, The Blues Brothers og mange flere. P\xc3\xa5 Kreta utforsket han Hellas, greske folkekostymer og han ble kjent p\xc3\xa5 nytt med den greske folkemusikken som hans far hadde presentert for ham tidligere. Etter denne opplevelsen f\xc3\xb8lte Sarbel seg mye mer knyttet til hans greske r\xc3\xb8tter enn han noen gang hadde gjort f\xc3\xb8r._NEWLINE_Tre \xc3\xa5r senere, etter han hadde begynt \xc3\xa5 synge profesjonelt p\xc3\xa5 greske nattklubber rundt omkring i London, bestemte Sarbel seg for \xc3\xa5 dra tilbake til Hellas. Der m\xc3\xb8tte han musikeren Panagiotis Stergiou og produsenten Yannis Doulamis og fikk platekontrakt med Sony BMG (Hellas). V\xc3\xa5ren 2005 ble hans f\xc3\xb8rste singlel med navnet Se Pira Sovara gitt ut._NEWLINE_Se Pira Sovara, som han sang med artisten Irini Merkouri, er en coverl\xc3\xa5t av en arabisk sang med tittelen Sidi Mansour._NEWLINE_L\xc3\xa5ten ble en kjempestor suksess i Hellas, Kypros og Midt\xc3\xb8sten, spesielt i Libanon._NEWLINE_P\xc3\xa5 den samme CD-en (CD-singelen) slapp han enda en duett med Irini Merkouri kalt Agapi Mou Eisai._NEWLINE_I 2005 kom hans f\xc3\xb8rste album ut med tittelen Paraxeno Synesthima. Albumet solgte til gull, og ble gitt ut om igjen med den Wella-sponset sangen Thelo Na Petakso og bonusl\xc3\xa5ten Boro Boro av Arash, som han fremf\xc3\xb8rte p\xc3\xa5 MAD Music Awards._NEWLINE_Det ble laget tre musikkvideoer fra denne albumet; Se Pira Sovara, Sokolata, og Thelo Na Petakso.\n_START_SECTION_\n2006: Sahara\n_START_PARAGRAPH_\nI juli 2006, kom hans andre album ut, Sahara. Det samme \xc3\xa5ret spilte han inn en duett med den greske artisten Natassa Theodoriou kalt Na'soun Thalassa som var inkludert som en bonusl\xc3\xa5t p\xc3\xa5 CD-en. Han opptr\xc3\xa5dte igjen p\xc3\xa5 MAD Music Awards med sangen Thriller, av Michael Jackson, noe som gjore han enn\xc3\xa5 mer popul\xc3\xa6r.\n_START_SECTION_\n2007: Eurovision Song Contest og Sahara: Euro Edition\n_START_PARAGRAPH_\nP\xc3\xa5 grunn av hans \xc3\xb8kende popularitet, spurte den greske statskanalen ERT om han kunne tenke seg \xc3\xa5 delta i den greske Melodi Grand Prix, noe han takket ja til. Der m\xc3\xa5tte han konkurrere mot den kjente greske artisten Christos Dantis og nykommeren Tamta om billetten til Eurovision Song Contest-finalen i Helsingfors, Finland. Sarbel fikk hjelp til \xc3\xa5 skrive l\xc3\xa5ten av de popul\xc3\xa6re gresk-svenske komponistene Alex Papacostantinou, Marcus Englof, og Mack, som alle har skrevet for de popul\xc3\xa6re gresk-svenske og persisk-svenske artistene Elena Paparizou og Cameron Cartio. De skrev sangen 'Yassou Maria', som han spilte inn p\xc3\xa5 engelsk med kun ordene \xc2\xabgeia sou\xc2\xbb og navnet Maria p\xc3\xa5 gresk._NEWLINE_Den 28. februar 2007 kjempet Sarbel mot de to andre om billetten til Helsingfors og sang Yassou Maria live. Selv om han hadde noen lydproblemer, vant han med et flertall av stemmene fra b\xc3\xa5de folket og juryen. Sarbel fikk totalt til sammen 39.69\xc2\xa0% av stemmene. P\xc3\xa5 grunn av at han vant finalen hjemme, har han v\xc3\xa6rt rundt p\xc3\xa5 turn\xc3\xa9 i Europa for \xc3\xa5 reklamere for l\xc3\xa5ten Yassou Maria._NEWLINE_Den 12. mars 2007 ble Sahara gitt ut p\xc3\xa5 nytt igjen, men denne gangen under tittelen Saraha: Euro Edition hvor Yassou Maria-singlen som fulgte med som bonus. Singelen innholdt Yassou Maria, Yassou Maria (Greeklish Version), Enas Apo Mas (Special Holiday Mix) og en duett med den persisk-svenske artisten Cameron Cartio med tittelen Mi Chica. Mi Chica  blir sunget p\xc3\xa5 fire spr\xc3\xa5k; gresk, persisk, engelsk, spansk, og l\xc3\xa5ten er i en spansk stil med greske pop-elementer.\n_START_SECTION_\nEurovision Song Contest 2007 Helsingfors\n_START_PARAGRAPH_\nSarbel var allerede kvalifisert til finalen i Eurovision Song Contest 2007 siden Anna Vissi klarte \xc3\xa5 bringe Hellas en niendeplass i 2006 i Athen, og han var nummer ti til \xc3\xa5 fremf\xc3\xb8re l\xc3\xa5ten sin og etter at 24 sanger var fremf\xc3\xb8rt ble de klart at Hellas og Sarbel kom p\xc3\xa5 en syvendeplass med 139 poeng. Han fikk de h\xc3\xb8yeste poengene fra landene Kypros og Bulgaria som gav 12 poeng mens Storbritannia, Tyskland og Polen gav ti poeng. Sarbels syvendeplass gj\xc3\xb8r at Hellas igjen gikk direkte til finalen i Eurovision Song Contest 2008 i Beograd."